Imtella' Marzu 24, 2021 L-exit polls għar-raba' elezzjoni nazzjonali f'Iżrael f'sentejn qed jindikaw li huma inċerti l-prospetti li l-Prim Ministru, Benjamin Netanyahu, iżomm il-poter. Ir-riżultat finali mhux mistenni li joħroġ qabel tmiem il-ġimgħa, imma il-previżjonijiet qed juru li t-tmexxija ta' Netanyahu li rnexxielu jlaqqam lill-pajjiż kontra l-Covid-19 qabel il-bqija tad-dinja – setgħet ma kienetx biżejjed biex twasslu għal rebħa. Il-partit ta' Netanyahu u l-alleati tiegħu mistennija jirbħu 52 jew 53 siġġu minn 120. Il-partit fl-oppożizzjoni jidher li se jirbħu 60. Dan ifisser li anke bl-appoġġ tal-partit nazzjonalista Yamina, Netanyahu mhux se jkollu l-maġġoranza. Il-partit Yamina, mistenni jirbaħ 7 siġġijiet imma s'issa ma ddikjarax liema naħa se jappoġġja.